ควบคุมความหิวได้ตลอดทั้งวัน จัดการกับความหิวอย่างรวดเร็ว
แม้ว่าจะมีเทคนิคมากมายเพื่อควบคุมความหิวได้อย่างทันที แต่การทานอาหารเช้าในแต่ละวันนั้นจะช่วยลดความรู้สึกหิวได้ตลอดทั้งวัน  การไม่ทานอาหารเช้าอาจจะทำให้คุณรู้สึกหิวมากกว่าเดิมตลอดทั้งวัน นอกจากนี้ งานวิจัยหนึ่งชี้ว่าผู้ที่ไม่ทานอาหารเช้าจะทานอาหารมากขึ้นและได้รับแคลอรี่มากขึ้นด้วย ผู้ที่ไม่ทานอาหารเช้าอย่างเป็นประจำจะเพิ่มความเสี่ยงของการตอบสนองของอินซูลินที่อาจจะส่งผลให้น้ำหนักขึ้น  งานวิจัยหนึ่งเผยว่าการทานอาหารเช้าที่มีไขมัน โปรตีน และคาร์โบไฮเดรต จะช่วยลดความหิวได้ตลอดทั้งวัน  ตัวอย่างของอาหารเช้าที่แนะนำในการป้องกันไม่ให้รู้สึกหิวได้แก่ ไข่คนพร้อมกับชีสไขมันต่ำและขนมปังโฮลเกรน วาฟเฟิลโฮลเกรนกับเนยถั่วและผลไม้ ข้าวโอ๊ตพร้อมถั่วและผลไม้แห้ง เป็นต้น โปรตีนนั้นมีบทบาทเกี่ยวกับการทำงานของร่างกายในหลายๆ ด้าน อย่างไรก็ตาม สิ่งที่โดดเด่นที่สุดเกี่ยวกับโปรตีนก็คือมันจะช่วยให้คุณรู้สึกอิ่มนานขึ้นเทียบกับการทานอาหารอื่นๆ การทานโปรตีนจะช่วยลดความอยากอาหารที่มีน้ำตาลและไขมันสูง  เลือกทานโปรตีนที่ไม่ติดไขมัน (โดยเฉพาะอย่างยิ่งถ้าคุณกำลังควบคุมน้ำหนักอยู่) เป็นอาหารและของว่าง นี่จะช่วยทำให้แน่ใจว่าคุณทานโปรตีนอย่างเพียงพอและจะทำให้คุณอิ่มตลอดทั้งวัน โปรตีนที่ไม่ติดมันได้แก่ อาหารทะเล สัตว์ปีก เนื้อวัวไม่ติดมัน หมู ไข่ ผลิตภัณฑ์จากนมที่ไขมันต่ำ ถั่วเมล็ดแห้ง และเต้าหู้ ขอให้แน่ใจว่าคุณทานอาหารที่มีโปรตีนภายใน 30 นาทีหลังจากที่คุณออกกำลังกายเสร็จ โปรตีนจะช่วยให้กล้ามเนื้อดูดซึมพลังงานและช่วยให้มันเติบโตแข็งแรง มีงานวิจัยมากมายที่แสดงผลว่าผู้คนจะรู้สึกอิ่มและพึงพอใจมากกว่าถ้าทานอาหารที่มีไฟเบอร์เมื่อเทียบกับผู้ที่ทานอาหารที่มีไฟเบอร์น้อย  มีหลายหลักการที่มีส่วนทำให้ไฟเบอร์นั้นช่วยให้อิ่มท้อง หลักการหนึ่งก็คืออาหารที่เป็นไฟเบอร์จะทำให้ต้องเคี้ยวเยอะซึ่งจะเป็นการลดความเร็วในการทานอาหารและช่วยทำให้อิ่มมากขึ้น ไฟเบอร์นั้นยังค่อนข้างมีขนาดใหญ่ซึ่งก็อาจจะทำให้ร่างกายของคุณรู้สึกอิ่มขึ้น  ผัก ผลไม้ และโฮลเกรน นั้นมีไฟเบอร์ อาหารเหล่านี้โดยปกติแล้วจะอยู่ท้องนานกว่าชนิดอื่นๆ สลัดหรือซุปผักนั้นได้ผลดีมากเพราะมันมีไฟเบอร์จำนวนมากและมีแคลอรี่น้อย ไฟเบอร์ยังช่วยควบคุมน้ำตาลในเลือดของคุณ ซึ่งก็จะช่วยควบคุมความหิว มีหลายครั้งที่ร่างกายของคุณไม่ได้หิวจริงๆ แต่คุณแค่มีความอยากทานอาหารหรือขนม การทานอาหารตามใจตนเองนั้นก็ทำได้ โดยเฉพาะอย่างยิ่งถ้าคุณเลือกที่จะทานอาหารที่ดีต่อสุขภาพ  มีอาหารที่มีประโยชน์อย่างอื่นมากมายที่ควรเลือกทานนอกเหนือจากขนมและอาหารที่พวกเรามักจะอยากทาน เช่น ขนมรสหวาน รสเค็ม และกรุบกรอบ ให้ตัดสินใจเลือกอย่างฉลาดหากคุณอยากทานขนม ทานผลไม้หากคุณติดหวาน แอปเปิ้ลหรือส้มจะให้ไฟเบอร์และวิตามิน พร้อมกับน้ำตาลจำนวนหนึ่งที่ช่วยทำให้คุณรู้สึกดีขึ้นหากอยากทานอาหารหวานๆ ทานถั่วที่โรยเกลือน้อยๆ ถ้าคุณอยากทานอะไรเค็มๆ กรอบๆ ทานผักจิ้มกับฮัมมัสหากคุณอยากทานอะไรที่อร่อยและกรุบกรอบ ถ้าคุณอยากจะหยุดความหิวของคุณ เป็นเรื่องสำคัญที่จะทานอาหารอย่างเป็นเวลาตลอดทั้งวัน ถ้าคุณข้ามมื้อใดไปหรือมีระยะห่างระหว่างมื้ออาหารโดยไม่ทานอะไรเลย คุณก็จะรู้สึกหิวโหยอย่างมาก  สำหรับผลในระยะยาว ให้จัดตารางการทานอาหารที่เหมาะสมสำหรับคุณ มีรายงานระบุว่าบางคนนั้นจะรู้สึกหิวน้อยลงเมื่อพวกเขาวางแผนว่าจะทานอาหาร 3 มื้อต่อวัน แต่บางคนนั้นอาจจะรู้สึกหิวเร็วกว่า พวกเขาจึงเลือกที่จะแบ่งการทานอาหารเป็น 5-6 มื้อเล็กๆ ต่อวัน ถ้ามีเวลามากถึง 4-5 ชั่วโมงระหว่างมื้ออาหาร คุณควรที่จะวางแผนทานขนมรองท้อง นี่จะช่วยให้คุณจัดการกับความรู้สึกหิวและความอยากอาหารในช่วงระหว่างมื้ออาหาร เมื่อไหร่ที่คุณรู้สึกหิวหรือรู้สึกอยากทานอาหาร ให้หยุดและวิเคราะห์ตัวเองก่อนเป็นเวลา 1-2 นาที นี่จะทำให้คุณระบุได้ว่าคุณควรจะทำอะไรที่ดีที่สุดเพื่อแก้ไขความรู้สึกนี้  หลายครั้งแล้ว เรารู้สึกหิวโดยที่ร่างกายของเราไม่ได้หิวจริงๆ พวกเราอาจจะแค่รู้สึกเบื่อ กระหายน้ำ เสียใจ เครียด หรือแค่อยู่ในอารมณ์ที่อยากทานขนมอร่อยๆ เพราะว่ามีหลายเหตุผลทีเดียวที่ทำให้คุณรู้สึกอยากกินอาหารนอกจากความหิวที่เกิดจากร่างกาย การวิเคราะห์ตัวเองนั้นก็จะช่วยคุณระบุมันออกมาได้ ใช้เวลาสักหนึ่งนาทีถามตัวเองต่อไปนี้ ท้องของฉันร้องหรือเปล่า?  รู้สึกว่ากระเพาะว่างหรือเปล่า?  ฉันกินอาหารหรือขนมไปเมื่อไหร่?  ฉันรู้สึกเครียด กังวล หรือเสียใจ หรือไม่?  ฉันรู้สึกเบื่อหรือเปล่า? การถามตัวเองด้วยคำถามเหล่านี้สามารถช่วยคุณระบุได้ว่าคุณไม่ได้หิวจริงๆ หรือไม่ ถ้าเกิดว่าร่างกายของคุณรู้สึกหิวจริงๆ ให้ทานขนมที่เตรียมไว้หรือให้รอจนกว่าจะทานอาหารในมื้อต่อไป คุณสามารถใช้เทคนิคบางอย่างเพื่อช่วยบรรเทาความหิวได้ ถ้าคุณไม่ได้หิวจริงๆ ให้หากิจกรรมอย่างอื่นเพื่อหันเหความสนใจของคุณจนกว่าความอยากอาหารนั้นจะหายไป หลายครั้งแล้ว บางคนรู้สึกหิวและอยากทานขนมหรืออาหาร แต่จริงๆ แล้วพวกเขาแค่กระหายน้ำเท่านั้น สัญญาณที่บ่งบอกถึงอาการกระหายน้ำและความหิวนั้นคล้ายกันและทำให้สับสนได้ง่าย  การดื่มน้ำนั้นจะช่วยให้อยู่ท้องและอาจจะช่วยบรรเทาความหิวได้ เมื่อร่างกายของคุณได้รับน้ำ มันอาจจะส่งสัญญาณไปที่สมองว่าคุณอิ่มแล้ว ดื่มน้ำ 2 แก้วถ้าท้องของคุณร้องหรือลองพกขวดน้ำตลอดทั้งวันเพื่อที่คุณจะได้จิบน้ำอย่างต่อเนื่องทั้งวัน นี่จะช่วยป้องกันไม่ให้ร่างกายขาดน้ำ น้ำอุ่นหรือน้ำร้อนจะช่วยให้คุณรู้สึกอิ่มมากกว่าน้ำเปล่าธรรมดา รสชาติและความอุ่นของน้ำจะเป็นการเลียนแบบรสชาติอย่างอาหาร การดื่มกาแฟและชาร้อนๆ ก็เป็นตัวเลือกที่ดี อย่างไรก็ตาม ถ้าคุณกำลังควบคุมน้ำหนักอยู่ ให้ดื่มเครื่องดื่มที่ไม่มีน้ำตาล การแปรงฟันเป็นวิธีที่รวดเร็วในการลดความอยากอาหารภายในเวลาแค่แป๊ปเดียว คุณจะอยากทานขนมน้อยลงถ้าคุณเพิ่งแปรงฟันเสร็จ  ยาสีฟันนั้นจะมีรสชาติที่ช่วยลดความอยากอาหารอย่างรวดเร็ว นอกจากนี้ อาหารส่วนใหญ่มักจะมีรสชาติไม่ดีเมื่อทานหลังจากที่เพิ่งแปรงฟันเสร็จ ลองพกแปรงสีฟันไปด้วยถ้าคุณรู้ว่าจะหิวหากคุณอยู่ข้างนอกเป็นเวลานาน สนใจที่อาการของคุณเมื่อรู้สึกหิว ถ้าคุณคิดว่าคุณหิว แต่ไม่มีอาการปกติที่เกิดจากความหิวเลย คุณอาจจะแค่อยากอาหารด้วยเหตุผลอื่น  การทานอาหารแก้เบื่อนั้นเป็นเรื่องที่พบได้ทั่วไป ให้เปลี่ยนใจไปทำกิจกรรมอื่นแทนการทานอาหาร นี่จะเป็นการหันเหความสนใจของจิตใจและสมองและจะทำให้ความอยากอาหารนั้นหายไป  ออกไปเดินเร็วๆ คุยกับเพื่อน อ่านหนังสือดีๆ ทำงานบ้าน หรือเล่นอินเตอร์เน็ต งานวิจัยชิ้นหนึ่งรายงานว่าความอยากอาหารของผู้ทดลองนั้นลดลงเมื่อเล่นเกม Tetris งานวิจัยหลายชิ้นได้แสดงผลว่าการเคี้ยวหมากฝรั่งหรืออมลูกอมจะช่วยลดความรู้สึกหิวได้อย่างทันที  การเคี้ยวหมากฝรั่งและอมลูกอมรวมถึงรสชาติของมันจะส่งสัญญาณไปที่สมองว่าคุณรู้สึกอิ่มแล้วและนี่เชื่อว่ามันเป็นเหตุผลว่าทำไมเทคนิคนี้ถึงได้ผลดี  ให้เลือกเป็นหมากฝรั่งที่ไม่มีน้ำตาลและลูกอมมินท์ เพราะมันจะมีแคลอรี่น้อยมากและมันก็เป็นวิธีที่เหมาะสมในการหยุดความหิวของคุณเมื่อคุณกำลังไดเอทอยู่
ทานอาหารเช้า. ทานโปรตีนให้เพียงพอ. เลือกอาหารที่มีไฟเบอร์สูง. บรรเทาความอยากอาหารด้วยการทานอาหารที่ดีต่อสุขภาพ. อย่าข้ามการทานอาหารมื้อต่างๆ. วิเคราะห์ตัวเอง. ดื่มน้ำเปล่าหรือชา. แปรงฟัน. หากิจกรรมสนุกๆ. เคี้ยวหมากฝรั่งหรืออมลูกอมมินท์.
https://www.wikihow.com/Stop-Being-Hungry-Quickly https://www.wikihow.com/Stop-Being-Hungry-Quickly
Managing Hunger throughout the Day Fighting Hunger Quickly